קייט בקינסייל

קתרין רומרי "קייט" בקינסייל (באנגלית: Kathrin Romary "Kate" Beckinsale; נולדה ב-26 ביולי 1973) היא שחקנית אנגלייה. בתם היחידה של השחקנים ריצ'רד בקינסייל וג'ודי לו, היא הופיעה לראשונה בתור תינוקת בסדרת הדרמה "Couples" משנת 1975.

בשנת 1993, היא ערכה את הופעת הבכורה הקולנועית שלה עם תפקיד בעיבוד של קנת' בראנה לסרט "מהומה רבה על לא דבר" (אנ') בזמן לימודיה לתואר ראשון באוניברסיטת אוקספורד. היא גילמה תפקידים ראשיים בדרמות תקופתיות בריטיות רבות כמו "נסיך ג'אטלנד" (אנ'), "פרחים ועשבים שוטים" (אנ'), "אמה" ו-"The Golden Bowl". היא גם כיכבה בסרטים "פרל הארבור", "בדיוק כשהתאהבנו", "הטייס" ו"קליק".

מאז גילמה את תפקידה של סלין (אנ') בסדרת סרטי "מלחמת האופל" (2003–2016), בקינסייל התפרסמה בזכות עבודתה בסרטי פעולה, כולל "ואן הלסינג", "מרדף לבן" (אנ'), "המבריח" (אנ'), "זיכרון גורלי", "ג'ולט" ו"קנרית שחורה" (אנ').

ביוגרפיה
בקינסייל נולדה באזור צ'יזיק שבלונדון, אנגליה. בשם קתרין ביילי בקינסייל לשחקנית התיאטרון והטלוויזיה ג'ודי לו והשחקן ריצ'רד בקינסייל, שחקן טלוויזיה פופולרי שמת ב-1979 בגיל 31. לקייט בקינסייל אחות למחצה, סמנתה, שאף היא שחקנית. אבי סבה היה ממוצא בורמזי.

בקינסייל למדה בבית ספר פרטי "גודולפין ולאטימר", ובנעוריה זכתה פעמיים בתחרות לכותבים צעירים, על כתיבת סיפור קצר ושלושה שירים. אחרי תקופת התבגרות סוערת שבה עברה התמוטטות עצבים ואנורקסיה, פנתה בעקבות הוריה לפתח קריירת משחק. תפקידה הראשון היה בסרט טלוויזיה "One Against the Wind", ששודר ב-1991 ועסק במלחמת העולם השנייה. בקינסייל למדה ספרות צרפתית ורוסית בניו קולג' באוניברסיטת אוקספורד אך לא סיימה את לימודיה.

 קריירה 
כשבקינסייל הייתה בשנה הראשונה באוניברסיטה הוצע לה להופיע בסרט הקולנוע של קנת בראנה "מהומה רבה על לא דבר" בתפקיד הירו. את שנת הלימודים האחרונה עשתה בפריז, ואחר כך החליטה לעזוב את הלימודים ולהתרכז בקריירת המשחק. ב-1998 הופיעה בשני סרטי קולנוע "משחקי נוכלים" ו"ימי הדיסקו האחרונים", כמו כן כיכבה בסרטי הטלוויזיה "פרחים ועשבים שוטים", שהתקבל באהדה רבה, לצידם של רופוס סוול, איילין אטקינס וג'ואנה לאמלי. ב-1996 גילמה את התפקיד הראשי בסרט הטלוויזיה "אמה" על פי רומן מאת ג'יין אוסטן.

הופעתה הראשונה בסרט אמריקאי הייתה ב-1999 ב"ארמון של סורגים" שלא הצליח מבחינה כלכלית. אבל ב-2001 היא לוהקה לסרט המצליח "פרל הארבור" לצידו של בן אפלק, שהביא לפריצת הדרך המשמעותית שלה בקולנוע. בשנים הבאות הופיעה בסרטים אמריקאים בולטים נוספים כמו "בדיוק כשהתאהבנו" (2001), "מלחמת האופל" (2003), ו-"ואן הלסינג" (2004). עוד גילמה את דמותה של אווה גרדנר בסרט "הטייס". ב-2006 גילמה שוב את תפקיד הערפד ב"מלחמת האופל 2", סרט המשך ל"מלחמת האופל" שביים בעלה דאז, לן וייסמן. עוד ב-2006 שיחקה בסרט הקומדיה "קליק" בתור אשתו של הדמות שמגלם אדם סנדלר. ב-2008 שיחקה בסרט הדרמה "אנשים שבורי כנפיים" לצידם של פורסט ויטאקר, גאי פירס, דקוטה פנינג וג'ניפר הדסון. ב-2012 השתתפה בסרט "זיכרון גורלי".

בשנת 2015 הצטלמה לסרט הפנטזיה "מלחמת האופל: מלחמות הדם", הסרט הוא החמישי בסדרה. הסרט יצא לאקרנים בנובמבר 2016. באותה שנה שיחקה גם בתפקיד הראשי בסרט "אהבה וידידות", עיבוד לרומן המכתבים מאת ג'יין אוסטן "ליידי סוזן". בנוסף שיחקה גם בסרט האימה "החדר הנסתר", על פי תסריט של ונטוורת' מילר.

 חיים אישיים 
בשנים 1995–2003 היא הייתה בזוגיות עם השחקן הוולשי מייקל שין, ולהם בת שנולדה ב-1999. 

ב-9 במאי 2004 נישאה לבמאי האמריקאי לן וייסמן בטקס שנערך בבל אייר, קליפורניה. הם נפרדו בנובמבר 2015. גירושיהם הושלמו בנובמבר 2019.

בקינסייל יצאה לזמן קצר עם הקומיקאי האמריקאי מאט רייף בשנים 2017 ו-2018.

מינואר 2019 עד אפריל 2019, בקינסייל הייתה במערכת יחסים עם הקומיקאי האמריקאי פיט דיווידסון.

פילמוגרפיה

 קולנוע 
+שנהסרטתפקידהערות1993מהומה רבה על לא דבר (אנ')הירו1994נסיך ג'אטלנד (אנ')אתלללא כיסוי (אנ')ג'וליה1995Marie-Louise ou la permissionמארי לואיזרדוף אהבה (אנ')כריסטינה מריאל1997משחקי נוכלים (אנ')ג'ורג'י1998ימי הדיסקו האחרונים (אנ')שרלוט פינגרס1999ארמון של סורגים (אנ')דארלין דייוויס2000The Golden Bowlמאגי ורוור2001פרל הארבוראוולין ג'ונסוןבדיוק כשהתאהבנושרה תומאס2002שחייה לילית (אנ')אלכס אליוט2003מלחמת האופלסלין (אנ')משפחה קטנה שלי (אנ')קרול2004ואן הלסינגאנה ולריוסהטייסאווה גרדנר2006מלחמת האופל 2סלין (אנ')קליקדונה ניומן2007מלאכי השלג (אנ')אנני מרצ'נדחדר פנוי (אנ')איימי פוקס2008אנשים שבורי כנפיים (אנ')קרלה דבנפורטרק האמת (אנ')רייצ'ל ארמסטרונג2009מרדף לבן (אנ')קארי סטיקוכולם בסדר (אנ')איימי גוד2012המבריח (אנ')קייט פאראדיימלחמת האופל: התעוררותסלין (אנ')זיכרון גורלילורי קוויד2013The Trials of Cate McCallקייט מק'ול2014תעתועי נפשאלייז'ה גרייבספני מלאך (אנ')סימון פורד2015הכול באופן מוחלט (אנ')קתרין ווסט2016אהבה וידידותליידי סוזן ורנוןהחדר הנסתרדיינהמלחמת האופל: מלחמות הדם (אנ')סלין (אנ')2017הנער היחיד בניו יורק (אנ')ג'והאנה2018Farmingאינגריד קרפנטר2021מחשמלתלינדי לואיס2022Prisoner's Daughterמקסין2023גן עדן של טעויות (אנ')כריסטיאנה דיור2024קנרית שחורה (אנ')אייברי גרייבסגם מפיקה בפועלTBALioness The PatientStolen Girlמורין

 טלוויזיה 
+שנהסדרהתפקידהערות1975Couplesתינוקת2 פרקים1991Devices and Desiresאלכס מאייר הצעירהפרק: "#1.2"One Against the Windברבי לינדלסרט טלוויזיה של CBS1993Anna Leeתיאה האןפרק: "Pilot"1995פרחים ועשבים שוטים (אנ')פלורה פוסטסרט טלוויזיה של BBC1996אמהאמה וודהאוס (אנ')סרט טלוויזיה של ITV1998Alice through the Looking Glassאליססרט טלוויזיה של ערוץ 42019האלמנהג'ורג'יה וולסתפקיד ראשי; 8 פרקים
גם מפיקה בפועל2021Guilty Partyבת' בייקרתפקיד ראשי; 10 פרקים

קישורים חיצוניים

 ביוגרפיה של קייט בקינסייל
 אתר מעריצים של קייט בקינסייל


קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1973
קטגוריה:בריטים שנולדו ב-1973